title: Regolament ta' Implimentazzjoni tal-Kummissjoni (UE) 2017/990 tat-12 ta' Ġunju 2017 li japprova emendi mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Bayerisches Bier (IĠP)]

text:
               13.6.2017

               MT

               Il-Ġurnal Uffiċjali tal-Unjoni Ewropea

               L 149/57

         REGOLAMENT TA' IMPLIMENTAZZJONI TAL-KUMMISSJONI (UE) 2017/990
   tat-12 ta' Ġunju 2017
   li japprova emendi mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Bayerisches Bier (IĠP)]
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(3)(a) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni tal-Ġermanja għall-approvazzjoni ta' emendi fl-ispeċifikazzjoni tal-indikazzjoni ġeografika protetta (IĠP) “Bayerisches Bier”, irreġistrata skont ir-Regolament tal-Kummissjoni (KE) Nru 1347/2001 (2).

               (2)

               Peress li l-emendi kkonċernati ma kinux minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat l-applikazzjoni tal-emenda f'Il-Ġurnal Uffiċjali tal-Unjoni Ewropea
                   (3), kif meħtieġ mill-Artikolu 50(2) tar-Regolament (UE) Nru 1151/2012.

               (3)

               Fit-22 ta' Frar 2016, il-Kummissjoni rċeviet avviż ta' oppożizzjoni min-Netherlands. Fid-19 ta' April 2016, il-Kummissjoni rċeviet id-dikjarazzjoni ta' oppożizzjoni motivata relatata.

               (4)

               Peress li din l-oppożizzjoni setgħet tintlaqa', bl-ittra tas-6 ta' Ġunju 2016, il-Kummissjoni stiednet lill-Ġermanja u lin-Netherlands biex jipparteċipaw f'konsultazzjonijiet xierqa għal perjodu ta' tliet xhur biex jilħqu qbil bejniethom, skont il-proċeduri interni tagħhom.

               (5)

               L-iskadenza għall-konsultazzjoni ġiet estiża għal tliet xhur oħra.

               (6)

               Intlaħaq qbil bejn il-partijiet. Il-Ġermanja kkomunikat ir-riżultati tal-ftehim lill-Kummissjoni permezz tal-ittra tal-4 ta' Jannar 2017.

               (7)

               In-Netherlands kienet opponiet li l-aħħar paragrafu tas-sezzjoni 5 tad-dokument uniku konsolidat, kif ippubblikat, li jgħid “Il-konklużjonijiet tal-istituzzjonijiet tal-UE skont il-proċedura tad-dikjarazzjoni simplifikata dwar ir-rabta bejn il-“Bayerisches Bier” u l-fama tagħha, ġew eżaminati u kkonfermati mill-Qorti tal-Ġustizzja tal-Unjoni Ewropea fil-Każ C-343/07”, ma jissodisfax ir-rekwiżiti għal emenda skont ir-Regolament (UE) Nru 1151/2012 u r-Regolamenti tal-Kummissjoni (UE) Nru 664/2014 (4) u (UE) Nru 668/2014 (5).

               (8)

               Ir-raġunijiet mogħtija mill-opponent kienu dawn li ġejjin: l-applikazzjoni jkollha nuqqas ta' motivazzjonijiet jew spjegazzjonijiet għall-inserzjoni tal-paragrafu kkontestat; dak il-paragrafu ma jipprovdi l-ebda dettalji li jissostanzjaw ir-rabta maż-żona ġeografika, għalkemm qiegħed fis-sezzjoni tad-dokument uniku li jikkonċerna r-rabta; dak il-paragrafu ma jkunx korrett u jkun qarrieqi peress li l-Każ C-343/07 tal-Qorti tal-Ġustizzja tal-Unjoni Ewropea la eżamina u lanqas ikkonferma jekk ġiex issodisfat ir-rekwiżit sostantiv għal rabta diretta ma' żona ġeografika; dak il-paragrafu jikkawża preġudizzju lil Bavaria NV peress li jista' jipperikola l-eżistenza tat-trademarks “Bavaria” li jappartjenu lill-Bavaria NV jew li jintużaw minnha jew mill-affiljati tagħha.

               (9)

               Il-Ġermanja qablet li l-paragrafu kkontestat jitħassar.

               (10)

               Fid-dawl ta' dak li ntqal hawn fuq, il-Kummissjoni tikkunsidra li jenħtieġ li l-emenda tiġi approvata mingħajr il-paragrafu kkontestat fid-dokument uniku. Il-verżjoni kkonsolidata tad-dokument uniku jenħtieġ li tiġi ppubblikata għall-informazzjoni,

         ADOTTAT DAN IR-REGOLAMENT:
   Artikolu 1
   L-emendi tal-ispeċifikazzjoni ppubblikata f'Il-Ġurnal Uffiċjali tal-Unjoni Ewropea fir-rigward tad-denominazzjoni “Bayerisches Bier” (IĠP) hija b'dan approvata. Id-dokument uniku aġġornat huwa stipulat fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Ġunju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 14.12.2012, p. 1.

      (2)  Ir-Regolament tal-Kunsill (KE) Nru 1347/2001 tat-28 ta' Ġunju 2001 li jissupplimenta l-Anness mar-Regolament tal-Kummissjoni (KE) Nru 1107/96 dwar ir-reġistrazzjoni tal-indikazzjonijiet ġeografiċi u d-denominazzjonijiet tal-oriġini skont il-proċedura stabbilita fl-Artikolu 17 tar-Regolament tal-Kunsill (KEE) Nru 2081/92. (ĠU L 182, 5.7.2001, p. 3).

      (3)  ĠU C 390, 24.11.2015, p. 25.

      (4)  Ir-Regolament ta' Delega tal-Kummissjoni (UE) Nru 664/2014 tat-18 ta' Diċembru 2013 li jissupplimenta r-Regolament (UE) Nru 1151/2012 tal-Parlament Ewropew u tal-Kunsill f'dak li għandu x'jaqsam mal-istabbiliment ta' simboli tal-Unjoni għal denominazzjonijiet protetti tal-oriġini, indikazzjonijiet ġeografiċi protetti u speċjalitajiet tradizzjonali ggarantiti u fir-rigward ta' ċerti regoli dwar il-ksib, ċerti regoli proċedurali u ċerti regoli tranżitorji oħrajn (ĠU L 179, 19.6.2014, p. 17).

      (5)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel. (ĠU L 179, 19.6.2014, p. 36).

      ANNESS

         DOKUMENT UNIKU

         “BAYERISCHES BIER”

         Nru tal-UE: DE-PGI-0117-01220 — 4.4.2014

         DOP ( )

         IĠP (X)

      1.   Isem

      “Bayerisches Bier”
      2.   Stat Membru jew Pajjiż Terz

      Il-Ġermanja
      3.   Deskrizzjoni tal-prodott agrikolu jew tal-oġġett tal-ikel

      3.1.   Tip ta' prodott

      Klassi 2.1. Birer
      3.2.   Deskrizzjoni tal-prodott li għalih japplika l-isem f'(1)

            Schankbier

      fermentata minn taħt

                  Estratt tax-xgħir oriġinali (%)

                  :

                  7,0 — 9,0

                  (%) ta' alkoħol skont il-volum

                  :

                  2,5 — 3,5

                  Lewn (EBC)

                  :

                  5 — 20 unità

                  Kontenut ta' ħaxixa tal-imrar (EBC)

                  :

                  10 — 30 unità

            birra tfexfex, b'palat qawwi u mhux voluminuża b'anqas kaloriji u alkoħol f'dak li huwa volum meta mqabbla mal-Vollbier (birra ta' qawwa sħiħa)

            Hell/Lager

      fermentata minn taħt

                  Estratt tax-xgħir oriġinali (%)

                  :

                  11,0 — 12,5

                  (%) ta' alkoħol skont il-volum

                  :

                  4,5 — 5,5

                  Lewn (EBC)

                  :

                  5 — 20 unità

                  Kontenut ta' ħaxixa tal-imrar (EBC)

                  :

                  10 — 25 unità

            birra moderata, b'palat qawwi, ħafifa u kemxejn aromatika

            Pils

      fermentata minn taħt

                  Estratt tax-xgħir oriġinali (%)

                  :

                  11,0 — 12,5

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  5 — 15 unità

                  Kontenut ta' ħaxixa tal-imrar (EBC)

                  :

                  30 — 40 unità

            birra distintiva, kemxejn ħarxa b'laqta morra ġejja mill-ħaxixa tal-imrar

            Export

      fermentata minn taħt

                  Estratt tax-xgħir oriġinali (%)

                  :

                  12,0 — 13,5

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  5 — 65 unità (hell — dunkel)

                  Kontenut ta' ħaxixa tal-imrar (EBC)

                  :

                  15 — 35 unità

            togħma morra voluminuża u b'palat qawwi

            Dunkel

      fermentata minn taħt

                  Estratt tax-xgħir oriġinali (%)

                  :

                  11,0 — 14,0

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  40 — 65 unità

                  Kontenut ta' ħaxixa tal-imrar (EBC)

                  :

                  15 — 35 unità

            birra b'palat qawwi b'aroma tax-xgħir

            Schwarzbier

      fermentata minn taħt

                  Estratt tax-xgħir oriġinali (%)

                  :

                  11,0 — 13,0

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  65 — 150 unità

                  Kontenut ta' ħaxixa tal-imrar (EBC)

                  :

                  15 — 40 unità

            birra b'aroma mixwija, tagħti kemxejn lejn ix-xgħir u laqta morra ġejja mill-ħaxixa tal-imrar

            Märzen/Festbier

      fermentata minn taħt

                  Estratt tax-xgħir oriġinali (%)

                  :

                  13,0 — 14,5

                  (%) ta' alkoħol skont il-volum

                  :

                  5,0 — 6,5

                  Lewn (EBC)

                  :

                  7 — 40 unità

                  Kontenut ta' ħaxixa tal-imrar (EBC)

                  :

                  12 — 45 unità

            birra b'togħma tax-xgħir b'laqta kemxejn morra ġejja mill-ħaxixa tal-imrar

            Bock

      fermentata minn taħt

                  Estratt tax-xgħir oriġinali (%)

                  :

                  16,0 — 18,0

                  (%) ta' alkoħol skont il-volum

                  :

                  6,0 — 8,5

                  Lewn (EBC)

                  :

                  7 — 120 unità (hell — dunkel)

                  Kontenut ta' ħaxixa tal-imrar (EBC)

                  :

                  15 — 40 unità

            birra b'palat qawwi, b'togħma tax-xgħir u b'aroma delikata tal-ħaxixa tal-imrar

            Doppelbock

      fermentata minn taħt

                  Estratt tax-xgħir oriġinali (%)

                  :

                  18,0 — 21,0

                  (%) ta' alkoħol skont il-volum

                  :

                  7,0 — 9,5

                  Lewn (EBC)

                  :

                  10 — 150 unità (hell — dunkel)

                  Kontenut ta' ħaxixa tal-imrar (EBC)

                  :

                  15 — 35 unità

            birra distintivament b'palat qawwi, b'togħma tax-xgħir u bi ħjiel tal-karamella

            Weizenschankbier

      fermentata minn fuq

                  Estratt tax-xgħir oriġinali (%)

                  :

                  7,0 — 9,0

                  (%) ta' alkoħol skont il-volum

                  :

                  2,5 — 3,5

                  Lewn (EBC)

                  :

                  7 — 30 unità

                  Kontenut ta' ħaxixa tal-imrar (EBC)

                  :

                  5 — 20 unità

            birra tfexfex b'aroma tal-ħmira

            Weizenbier

      fermentata minn fuq

                  Estratt tax-xgħir oriġinali (%)

                  :

                  11,0 — 13,5

                  (%) ta' alkoħol skont il-volum

                  :

                  4,5 — 5,5

                  Lewn (EBC)

                  :

                  5 — 65 unità (hell — dunkel)

                  Kontenut ta' ħaxixa tal-imrar (EBC)

                  :

                  10 — 30 unità

            birra b'aroma tal-qamħ, b'togħma ta' frott u li tfakkrek kemxejn fix-xgħir

            Kristallweizen

      fermentata minn fuq

                  Estratt tax-xgħir oriġinali (%)

                  :

                  11,0 — 13,5

                  (%) ta' alkoħol skont il-volum

                  :

                  4,5 — 5,5

                  Lewn (EBC)

                  :

                  5 — 18 unità

                  Kontenut ta' ħaxixa tal-imrar (EBC)

                  :

                  5 — 20 unità

            birra karbonata bl-aroma tal-qamħ

            Rauchbier

      fermentata minn taħt

                  Estratt tax-xgħir oriġinali (%)

                  :

                  11,0 — 14,5

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  30 — 60 unità

                  Kontenut ta' ħaxixa tal-imrar (EBC)

                  :

                  20 — 30 unità

            birra b'palat qawwi b'togħma fumikata

            Kellerbier/Zwickelbier

      fermentata minn taħt

                  Estratt tax-xgħir oriġinali (%)

                  :

                  11,0 — 13,5

                  (%) ta' alkoħol skont il-volum

                  :

                  4,5 — 6,0

                  Lewn (EBC)

                  :

                  5 — 60 unità

                  Kontenut ta' ħaxixa tal-imrar (EBC)

                  :

                  10 — 35 unità

            birra b'laqta kemxejn morra ġejja mill-ħaxixa tal-imrar, mhix iffiltrata, miġjuba mill-parti t'isfel tal-bittija, b'kontenut baxx ta' diossidu tal-karbonju

            Eisbier/Icebier

      fermentata minn taħt

                  Estratt tax-xgħir oriġinali (%)

                  :

                  11,0 — 13,0

                  (%) ta' alkoħol skont il-volum

                  :

                  4,5 — 5,0

                  Lewn (EBC)

                  :

                  5 — 20 unità

                  Kontenut ta' ħaxixa tal-imrar (EBC)

                  :

                  10 — 25 unità

            moderata ħafna, mhux voluminuża
      Dawn il-valuri huma soġġetti għat-tolleranzi analitiċi stabbiliti mil-liġi u rikonoxxuti mill-awtoritajiet rilevanti tal-monitoraġġ tal-ikel fil-Bavarja.
      3.3.   Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

      Fil-biċċa l-kbira tintuża materja prima (ilma, ħaxixa tal-imrar, xgħir) lokali ta' kwalità għolja mill-Bavarja. Il-ħaxixa tal-imrar u x-xgħir huma, skont kif titlob it-tradizzjoni, soġġetti għal kontrolli tal-kwalità kontinwi minn istituti xjentifiċi, bħat-Technische Universität München-Weihenstephan.
      3.4.   Passi speċifiċi tal-produzzjoni li jridu jsiru fiż-żona ġeografika ddefinita

      Il-proċess kollu tal-produzzjoni jseħħ fiż-żona ġeografika speċifikata.
      3.5.   Regoli speċifiċi dwar it-tqattigħ, it-tħakkik, l-ippakkjar, eċċ.

      —
      3.6.   Regoli speċifiċi dwar it-tikkettar

      It-tikketta tal-birra turi wieħed mit-tipi ta' birra elenkati taħt 3(2) flimkien mad-denominazzjoni “Bayerisches Bier”.
      4.   Deskrizzjoni fil-qosor taż-żona ġeografika

      Il-Bavarja, maqsuma f'seba' reġjuni governmentali.
      5.   Rabta maż-żona ġeografika

      Il-kwalità u r-reputazzjoni tal-“Bayerisches Bier” huma attribwiti għat-tradizzjoni antika ta' sekli sħaħ ta' produzzjoni tal-birra skont il-Liġi tal-Purezza Bavarjana tal-1516. Il-proċess tal-produzzjoni li għandu jiġi segwit ilu stabbilit bil-liġi sa mis-seklu 15. Tul is-sekli, issawru għadd kbir ta' riċetti differenti hekk kif żviluppat ħilet il-produtturi tal-birra, biex b'hekk feġġew firxa ta' varjetajiet li huma uniċi fid-dinja. Il-Bavarja hija n-nieqa tal-birra tal-qamħ u hemmhekk insibu l-akbar birrerija tal-birra tal-qamħ fid-dinja. F'Weihenstephan insibu waħda mill-aktar istituzzjonijiet tal-birra famużi fid-dinja. It-tradizzjoni antika tal-produzzjoni tal-birra, il-firxa ta' varjetajiet li rriżultaw u l-użu predominanti ta' materja prima tal-aqwa kwalità mill-Bavarja jwasslu biex il-“Bayerisches Bier” tkun ġeneralment ferm stmata fost dawk li jixorbuha.

         Referenza għall-pubblikazzjoni tal-ispeċifikazzjoni tal-prodott

      (it-tieni subparagrafu tal-Artikolu 6(1) ta' dan ir-Regolament)
      http://register.dpma.de/DPMAregister/geo/detail.pdfdownload/40790


title: Regolament ta' Implimentazzjoni tal-Kummissjoni (UE) 2015/1110 tat-8 ta' Lulju 2015 li jiffissal-koeffiċjent ta' allokazzjoni applikabbli għall-kwantitajiet koperti mill-applikazzjonijiet għal liċenzji tal-importazzjoni mressqa mis-26 ta' Ġunju 2015 sat-3 ta' Lulju 2015 fil-qafas tal-kwota tariffarja miftuħa bir-Regolament (KE) Nru 969/2006 għall-qamħirrum

text:
               9.7.2015

               MT

               Il-Ġurnal Uffiċjali tal-Unjoni Ewropea

               L 181/80

         REGOLAMENT TA' IMPLIMENTAZZJONI TAL-KUMMISSJONI (UE) 2015/1110
   tat-8 ta' Lulju 2015
   li jiffissal-koeffiċjent ta' allokazzjoni applikabbli għall-kwantitajiet koperti mill-applikazzjonijiet għal liċenzji tal-importazzjoni mressqa mis-26 ta' Ġunju 2015 sat-3 ta' Lulju 2015 fil-qafas tal-kwota tariffarja miftuħa bir-Regolament (KE) Nru 969/2006 għall-qamħirrum
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 188(1) u (3) tiegħu,
   Billi:

               (1)

               Ir-Regolament tal-Kummissjoni (KE) Nru 969/2006 (2) fetaħ kwota tariffarja annwali għall-importazzjoni ta' 277 988 tunnellata ta' qamħirrum (numru tas-serje 09.4131).

               (2)

               L-Artikolu 2(1) tar-Regolament (KE) Nru 969/2006 ffissa għal 138 994 tunnellata l-kwantità tas-subperjodu Nru 2 għall-perjodu mill-1 ta' Lulju sal-31 ta' Diċembru 2015.

               (3)

               Il-kwantitajiet koperti mill-applikazzjonijiet għal liċenzji tal-importazzjoni mressqa mis-26 ta' Ġunju 2015, mis-13:00 sat-3 ta' Lulju 2015 sas-13:00, ħin ta' Brussell, huma ogħla mill-kwantitajiet disponibbli. Għalhekk, jeħtieġ li jiġi ddeterminat sa liema punt jistgħu jinħarġu l-liċenzji għall-importazzjoni, billi jiġi stabbilit il-koeffiċjent ta' allokazzjoni li għandu jiġi applikat għall-kwantitajiet mitluba, ikkalkulati f'konformità mal-Artikolu 7(2) tar-Regolament tal-Kummissjoni (KE) Nru 1301/2006 (3).

               (4)

               Jeħtieġ ukoll li ma jinħarġux aktar liċenzji tal-importazzjoni skont ir-Regolament (KE) Nru 969/2006 għall-perjodu attwali tal-kwota.

               (5)

               Sabiex tiġi ggarantita l-effikaċja tal-miżura, jixraq li dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea,

         ADOTTAT DAN IR-REGOLAMENT:
   Artikolu 1
   (1)   Il-koeffiċjent ta' allokazzjoni ta' 77,459146 % japplika għall-kwantitajiet koperti mill-applikazzjonijiet għal liċenzji tal-importazzjoni msemmija fl-Artikolu 2(1) tar-Regolament (KE) Nru 969/2006 (numru tas-serje 09.4131), imressqa mis-26 ta' Ġunju 2015, mis-13:00 sat-3 ta' Lulju 2015 sas-13:00, ħin ta' Brussell.
   (2)   Is-sottomossjoni ta' applikazzjonijiet ġodda għal liċenzji, skont il-kwota msemmija fl-Artikolu 2(1) tar-Regolament (KE) Nru 969/2006 (numru tas-serje 09.4131), hija sospiża mis-13:00 tat-3 ta' Lulju 2015, ħin ta' Brussell, għall-perjodu attwali tal-kwota.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Lulju 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Regolament tal-Kummissjoni (KE) Nru 969/2006 tad-29 ta' Ġunju 2006 li jistabbilixxi kwota tariffarja Komunitarja u mod għall-ġestjoni tagħha għall-importazzjoni tal-qamħirrum minn pajjiżi terzi (ĠU L 176, 30.6.2006, p. 44).

      (3)  Ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi regoli komuni għall-amministrazzjoni ta' kwoti ta' tariffi fuq l-importazzjoni għal prodotti agrikoli ġestiti b'sistema ta' liċenzji ta' importazzjoni (ĠU L 238, 1.9.2006, p. 13).


title: Regolament ta' Implimentazzjoni tal-Kummissjoni (UE) 2015/888 tad-29 ta' Mejju 2015 li jdaħħal isem fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Arroz Carolino do Baixo Mondego (IĠP))

text:
               11.6.2015

               MT

               Il-Ġurnal Uffiċjali tal-Unjoni Ewropea

               L 146/1

         REGOLAMENT TA' IMPLIMENTAZZJONI TAL-KUMMISSJONI (UE) 2015/888
   tad-29 ta' Mejju 2015
   li jdaħħal isem fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Arroz Carolino do Baixo Mondego (IĠP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (KE) Nru 1151/2012, l-applikazzjoni tal-Portugall biex l-isem “Arroz Carolino do Baixo Mondego” jiddaħħal fir-reġistru, ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Billi l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (KE) Nru 1151/2012, id-denominazzjoni “Arroz Carolino do Baixo Mondego” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   L-isem “Arroz Carolino do Baixo Mondego” (IĠP) huwa rreġistrat.
   L-isem imsemmi fl-ewwel paragrafu jidentifika prodott tal-klassi 1.6 — Frott, ħaxix u ċereali friski jew ipproċessati — tal-Anness XI tar-Regolament ta' Implimentazzjoni tal-Kummissjoni (KE) Nru 668/2014 (3).
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' Mejju 2015.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 25, 24.1.2015, p. 18.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) Nru 1128/2012 tas- 26 ta’ Novembru 2012 dwar il-klassifikazzjoni ta' ċerti oġġetti fin-Nomenklatura Magħquda

text:
               1.12.2012

               MT

               Il-Ġurnal Uffiċjali tal-Unjoni Ewropea

               L 331/15

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1128/2012
   tas-26 ta’ Novembru 2012
   dwar il-klassifikazzjoni ta' ċerti oġġetti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:

               (1)

               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.

               (2)

               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta' tariffi u miżuri oħra relatati mal-kummerċ tal-oġġetti.

               (3)

               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.

               (4)

               Hu xieraq li jkun ipprovdut li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).

               (5)

               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta’ Novembru 2012.

            Għall-Kummissjoni, F'isem il-President,
         Algirdas ŠEMETA

            Membru tal-Kummissjoni

      (1)  ĠU L 256, 7.9.1987, p. 1 (Edizzjoni Speċjali bil-Malti: Kapitolu 02 Volum 02 p. 382).

      (2)  ĠU L 302, 19.10.1992, p. 1 (Edizzjoni Speċjali bil-Malti: Kapitolu 02 Volum 04 p. 307).

      ANNESS

                  Deskrizzjoni tal-oġġetti

                  Klassifikazzjoni
                  (Kodiċi NM)

                  Raġunijiet

                  (1)

                  (2)

                  (3)

                  Pannell (hekk imsejjaħ "plajwudd reżistenti għall-ilma") magħmul minn tlettax-il folja ta’ injam inkullati flimkien b’kolla reżistenti għall-misħun. Il-folji huma mqiegħda b’mod li l-vini tas-saffi suċċessivi jiġu f'angolu.
                  Il-folji ta' ġewwa għandhom inqas minn 2 mm ħxuna. Iż-żewġ folji ta’ barra għandhom inqas minn 1 mm ħxuna u huma magħmulin mill-injam tas-siġar tal-luq miksija b'kisja tal-polimer għall-insulazzjoni.
                  Id-densità tal-pannell hija ta’ 0,5 g/cm3.
                  Il-pannell huwa użat fil-kostruzzjoni, pereżempju, biex iżżomm il-konkrit sakemm jagħqad.

                  4412 32 10

                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kliem użat fil-kodiċi NM 4412 , 4412 32  u 4412 32 10 .
                  Il-klassifikazzjoni taħt l-intestatura 4413  bħala injam densifikat hija eskluża minħabba li l-pannell ma ġiex ittrattat b’mod kimiku jew fiżiku biex iżid id-densità jew l-ebusija tiegħu u jtejjeb is-saħħa mekkanika jew ir-reżistenza tiegħu għal aġenziji kimiċi jew elettriċi (ara wkoll in-Noti ta' Spjega tal-HS għall-intestatura 4413 ).
                  Il-pannell huwa meqjus bħala plajwudd billi jikkonsisti minn diversi folji ta’ injam inkullati u mqiegħda waħda fuq l-oħra b’mod li l-vini tas-saffi suċċessivi jiġu f'angolu (ara wkoll in-Noti ta' Spjega tal-HS għall-intestatura 4412 , punt 1)).
                  Għalhekk, il-pannell għandu jiġi kklassifikat taħt il-kodiċi NM 4412 32 10  bħala plajwudd ieħor b'mill-inqas folja waħda fuq barra ta' injam mhux koniferu.


title: Regolament ta' Implimentazzjoni tal-Kummissjoni (UE) Nru 365/2014 tas- 7 ta' April 2014 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

text:
               11.4.2014

               MT

               Il-Ġurnal Uffiċjali tal-Unjoni Ewropea

               L 108/9

         REGOLAMENT TA' IMPLIMENTAZZJONI TAL-KUMMISSJONI (UE) Nru 365/2014
   tas-7 ta' April 2014
   li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni, (1), u b'mod partikolari l-Artikolu 9(1)(a) tiegħu,
   Billi:

               (1)

               Ir-Regolament (KEE) Nru 2658/87 stabbilixxa nomenklatura tal-oġġetti, minn hawn 'il quddiem imsejħa bħala n-Nomenklatura Magħquda, li hija stabbilita fl-Anness I ma' dak ir-Regolament.

               (2)

               Fl-interess taċ-ċertezza legali, huwa neċessarju li jiġi ċċarat il-kamp ta' applikazzjoni tan-Nomenklatura Magħquda fir-rigward tas-subintestaturi 0408 11 u 0408 19, li jkopru l-“isfar tal-bajd”.

               (3)

               L-espressjoni “preservati mod ieħor” fit-termini tal-intestatura 0408 għandha, għall-għanijiet ta' subtitli 0408 11 u 0408 19, tkopri l-użu ta' ammonti limitati ta' melħ jew kimiċi għal skopijiet ta' preservazzjoni sakemm il-melħ jew kimiċi ma jaffettwax il-karattru ta' dawk il-prodotti. Il-melħ jew kimiċi ma għandhomx jintużaw f'livell ogħla minn dak meħtieġ biex tinkiseb il-preservazzjoni tal-prodotti wara li jiġu kkunsidrati metodi ta' produzzjoni ġeneralment użati għal prodotti tas-subintestaturi 0408 11 u 0408 19. Fil-prinċipju, ammont ta' melħ sa 12 % bil-piż jew ammonti żgħar ta' aġenti oħra ta' preservazzjoni ma jbiddlux il-karattru tal-isfar tal-bajd u jistgħu jiġu aċċettati taħt is-subintestaturi 0408 11 u 0408 19.

               (4)

               Nota ġdida addizzjonali għandha għalhekk tiżdied fil-Kapitolu 4 tal-Parti Tnejn tan-Nomenklatura Magħquda biex tiżgura l-interpretazzjoni uniformi tagħha fl-Unjoni kollha.

               (5)

               L-Anness I għar-Regolament (KEE) Nru 2658/87 għandu għalhekk jiġi emendat skont dan.

               (6)

               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

         ADOTTAT DAN IR-REGOLAMENT:
   Artikolu 1
   Fil-Kapitolu 4 ta' Parti Tnejn tan-Nomenklatura Magħquda stipulata fl-Anness I tar-Regolament (KEE) Nru 2658/87, tiddaħħal -in-Nota addizzjonali 2 li ġejja:

                  “2.

                  Għall-għanijiet tas-subintestaturi 0408 11 u 0408 19 japplika dan li ġej:
                  L-espressjoni ‘preservati mod ieħor’ tapplika wkoll għall-isfar tal-bajd b'ammonti limitati ta' melħ (b'mod ġenerali, ammont sa madwar 12 % bil-piż) jew ammonti żgħar ta' sustanzi kimiċi miżjuda għal skopijiet ta' preservazzjoni sakemm iż-żewġ kundizzjonijiet li ġejjin jiġu ssodisfati:

                              (i)

                              il-prodotti jżommu l-karattru tal-isfar tal-bajd tas-subintestaturi 0408 11 u 0408 19;

                              (ii)

                              melħ jew kimiċi ma jistgħux jintużaw f'livell ogħla milli hu meħtieġ għal finijiet ta' preservazzjoni.”

   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' April 2014.

            Għall-Kummissjoni,

            F'isem il-President,

         Algirdas ŠEMETA

            Membru tal-Kummissjoni

      (1)  ĠU L 256, 7.9.1987, p. 1.


title: Regolament ta' Implimentazzjoni tal-Kummissjoni (UE) 2017/1488 tal-18 ta' Awwissu 2017 li jemenda għall-274 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida

text:
               19.8.2017

               MT

               Il-Ġurnal Uffiċjali tal-Unjoni Ewropea

               L 215/1

         REGOLAMENT TA' IMPLIMENTAZZJONI TAL-KUMMISSJONI (UE) 2017/1488
   tal-18 ta' Awwissu 2017
   li jemenda għall-274 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida (1), u b'mod partikolari l-Artikolu 7(1)(a) u l-Artikolu 7a(5) tiegħu,
   Billi:

               (1)

               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.

               (2)

               Fis-9 ta' Awwissu 2017, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jemenda entrata waħda fil-lista tiegħu tal-persuni, il-gruppi u l-entitajiet li għalihom jenħtieġ li japplika l-iffriżar tal-fondi u tar-riżorsi ekonomiċi. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan,

         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-18 ta' Awwissu 2017.

            Għall-Kummissjoni,

            F'isem il-President,

            Il-Kap tas-Servizz tal-Istrumenti tal-Politika Barranija

      (1)  ĠU L 139, 29.5.2002, p. 9.

      ANNESS
      Fl-Anness I tar-Regolament (KE) Nru 881/2002, taħt l-intestatura “Persuni fiżiċi”, id-dejta tal-identifikazzjoni tal-entrata:

         “Rustam Magomedovich Aselderov (skript oriġinali: Рустам Магомедович Асельдеров) (alias (a) Abu Muhammad (skript oriġinali: Абу Мухаммад), (b) Abu Muhammad Al-Kadari (skript oriġinali: Абу Мухаммад Аль-Кадари), (c) Muhamadmuhtar (skript oriġinali: Мухамадмухтар). Data tat-twelid: 9.3.1981. Post tat-twelid: Iki-Burul Village, Iki-Burulskiy District, Republic of Kalmykia, Russian Federation. Nazzjonalità: Il-Federazzjoni Russa. Nru tal-passaport: Passaport Russu Nru 8208 Nru 555627, maħruġ minn Leninskiy Office, id-Direttorat tas-Servizz Federali tal-Migrazzjoni tal-Federazzjoni Russa għar-Repubblika ta' Dagestan. Data tan-nomina msemmija fl-Artikolu 7d(2)(i): 12.12.2016.”

      tinbidel b'dan li ġej:

         “Rustam Magomedovich Aselderov (skript oriġinali: Рустам Магомедович Асельдеров) (alias (a) Abu Muhammad (skript oriġinali: Абу Мухаммад), (b) Abu Muhammad Al-Kadari (skript oriġinali: Абу Мухаммад Аль-Кадари), (c) Muhamadmuhtar (skript oriġinali: Мухамадмухтар). Data tat-twelid: 9.3.1981. Post tat-twelid: Iki-Burul Village, Iki-Burulskiy District, Republic of Kalmykia, Russian Federation. Nazzjonalità: Il-Federazzjoni Russa. Nru tal-passaport: Passaport Russu Nru 8208 Nru 555627, maħruġ minn Leninskiy Office, id-Direttorat tas-Servizz Federali tal-Migrazzjoni tal-Federazzjoni Russa għar-Repubblika ta' Dagestan. Informazzjoni oħra: Maqtul fit-3 ta' Diċembru 2016 f'Makhachkala, ir-Repubblika ta' Dagestan, il-Federazzjoni Russa. Data tan-nomina msemmija fl-Artikolu 7d(2)(i): 12.12.2016”


title: Regolament ta' Implimentazzjoni tal-Kummissjoni (UE) 2015/1202 tat-22 ta' Lulju 2015 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               23.7.2015

               MT

               Il-Ġurnal Uffiċjali tal-Unjoni Ewropea

               L 195/41

         REGOLAMENT TA' IMPLIMENTAZZJONI TAL-KUMMISSJONI (UE) 2015/1202
   tat-22 ta' Lulju 2015
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament ta' Implimentazzjoni (UE) Nru 543/2011 tas-7 ta' Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b'mod partikolari l-Artikolu 136(1) tiegħu,
   Billi:

               (1)

               Ir-Regolament ta' Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissal-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta' Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Lulju 2015.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  ĠU L 157, 15.6.2011, p. 1.

      ANNESS

         Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10 , 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  In-nomenklatura tal-pajjiżi stabbilita bir-Regolament tal-Kummissjoni (UE) Nru 1106/2012 tas-27 ta' Novembru 2012 li jimplimenta r-Regolament (KE) Nru 471/2009 tal-Parlament Ewropew u tal-Kunsill dwar statistika Komunitarja relatata mal-kummerċ estern ma' pajjiżi li mhumiex membri, fir-rigward tal-aġġornament tan-nomenklatura tal-pajjiżi u t-territorji (ĠU L 328, 28.11.2012, p. 7). Il-kodiċi “ZZ” jirrappreżenta “ta' oriġini oħra”.


title: Regolament ta' Implimentazzjoni tal-Kummissjoni (UE) 2016/899 tat-8 ta' Ġunju 2016 dwar l-awtorizzazzjoni ta' 6-fitażi prodott mit-Trichoderma reesei (ATCC SD-6528) bħala addittiv fl-għalf għal kull speċi ta' tjur u speċi tal-ħnieżer kollha (ħlief ħnienes mhux miftuma) (id-detentur tal-awtorizzazzjoni Danisco (UK) Ltd) (Test b'rilevanza għaż-ŻEE)

text:
               9.6.2016

               MT

               Il-Ġurnal Uffiċjali tal-Unjoni Ewropea

               L 152/15

         REGOLAMENT TA' IMPLIMENTAZZJONI TAL-KUMMISSJONI (UE) 2016/899
   tat-8 ta' Ġunju 2016
   dwar l-awtorizzazzjoni ta' 6-fitażi prodott mit-Trichoderma reesei (ATCC SD-6528) bħala addittiv fl-għalf għal kull speċi ta' tjur u speċi tal-ħnieżer kollha (ħlief ħnienes mhux miftuma) (id-detentur tal-awtorizzazzjoni Danisco (UK) Ltd)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:

               (1)

               Ir-Regolament (KE) Nru 1831/2003 jistipula l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.

               (2)

               B'konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni ta' 6-fitażi prodott mit-Trichoderma reesei (ATCC SD-6528). Ma' din l-applikazzjoni ntbagħtu wkoll id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

               (3)

               Dik l-applikazzjoni tikkonċerna l-awtorizzazzjoni ta' 6-fitażi prodott minn Trichoderma reesei (ATCC SD-6528) bħala addittiv fl-għalf għall-ispeċijiet tat-tjur tal-irziezet u l-ispeċijiet tal-ħnieżer, biex jiġi kklassifikat fil-kategorija tal-addittivi “addittivi żootekniċi”.

               (4)

               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tat-22 ta' Ottubru 2015 (2) li, skont il-kundizzjonijiet proposti ta' użu, 6-fitażi prodott minn Trichoderma reesei (ATCC SD-6528) ma jħallix effett negattiv fuq is-saħħa tal-annimali, is-saħħa tal-bniedem jew l-ambjent, u li huwa effikaċi fit-titjib taż-żamma tal-fosfru f'tiġieġ u dundjani għat-tismin, għat-tiġieġ tal-bajd, għall-ħnienes miftuma, għall-ħnieżer għat-tismin u għall-ħnieżer nisa fid-doża rakkomandata. L-Awtorità kkonkludiet ukoll li din il-konklużjoni tista' tiġi estrapolata għal speċijiet minuri ta' tjur u speċijiet ta' ħnieżer żgħar oħra. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodi ta' analiżi tal-addittiv tal-għalf fl-għalf, li tressaq mil-Laboratorju ta' Referenza mwaqqaf bir-Regolament (KE) Nru 1831/2003.

               (5)

               Il-valutazzjoni ta' 6-fitażi prodott minn Trichoderma reesei (ATCC SD-6528) turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' dan il-preparat għandu jiġi awtorizzat, kif speċifikat fl-Anness ta' dan ir-Regolament.

               (6)

               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Il-preparat speċifikat fl-Anness, li jifforma parti mill-kategorija tal-addittivi “addittivi żootekniċi” u mill-grupp funzjonali “sustanzi li jsaħħu d-diġestibbiltà”, huwa awtorizzat bħala addittiv fl-għalf tal-annimali, soġġett għall-kundizzjonijiet stipulati f'dak l-Anness.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Ġunju 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 268, 18.10.2003, p. 29.

      (2)  EFSA Journal 2015;13(11):4275.

      ANNESS

                  Numru ta' identifikazzjoni tal-addittiv

                  Isem id-detentur tal-awtorizzazzjoni

                  Addittiv

                  Kompożizzjoni, formula kimika, deskrizzjoni, metodu analitiku

                  Speċi jew kategorija tal-annimal

                  Età massima

                  Kontenut minimu

                  Kontenut massimu

                  Dispożizzjonijiet oħra

                  Tmiem il-perjodu ta' awtorizzazzjoni

                  Unitajiet ta' sustanza attiva/kg ta' għalf sħiħ b'kontenut ta' umdità ta' 12 %

                     Kategorija: Addittivi Żootekniċi. Grupp funzjonali: sustanzi li jtejbu d-diġestibbiltà.

                  4a24

                  Danisco (UK) Ltd

                  6-fitażi EC 3.1.3.26

                     Kompożizzjoni tal-addittiv

                  Preparat tas-6-fitażi prodott minn Trichoderma reesei (ATCC SD-6528) b'attività minima ta' 15 000  U (1) /g.
                  Forma likwida

                     Karatterizzazzjoni tas-sustanza attiva

                  6-fitażi (EC 3.1.3.26) prodott minn Trichoderma reesei (ATCC SD-6528)

                     Metodu analitiku
                      (2)

                  Għall-kwantifikazzjoni tal-attività ta' 6-fitażi fl-addittiv tal-għalf:

                              —

                              metodu kolorimetriku bbażat fuq ir-reazzjoni enżimatika tal-fitasi fuq il-fitat,

                        Għall-kwantifikazzjoni tal-attività ta' 6-fitażi fit-taħlitiet lesti minn qabel u fl-għalf:

                              —

                              metodu kolorimetriku bbażat fuq ir-reazzjoni enzimatika tal-fitażi fuq il-fitat EN ISO 30024.

                  Kull speċi ta' tjur
                  Kull speċi ta' ħnieżer (ħlief ħnienes mhux miftuma)

                  —

                  250 U

                  —

                              1.

                              Fl-istruzzjonijiet għall-użu tal-addittiv u tat-taħlita lesta minn qabel, għandhom jiġu indikati l-kundizzjonijiet tal-ħażna u l-istabbiltà waqt il-proċess ta' tgerbib.

                              2.

                              Doża massima rrakkomandata: 2 000  U/kg ta' għalf.

                              3.

                              Għall-utenti tal-addittiv u tat-taħlitiet lesti minn qabel f'negozju tal-għalf, għandhom jiġu stabbiliti l-proċeduri operattivi u l-miżuri organizzattivi adegwati biex jindirizzaw il-perikli man-nifs, il-kuntatt mal-ġilda jew mal-għajnejn. Fejn l-espożizzjoni tal-ġilda, tal-inalatur jew tal-għajnejn ma tistax titnaqqas għal livell aċċettabbli permezz ta' dawn il-proċeduri u l-miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali adatt.

                  id-29 ta' Ġunju 2026

         (1)  U huwa l-ammont ta' enzimi li jillibera mikromolu wieħed ta' fosfat inorganiku kull minuta minn substrat ta' fitat tas-sodju b'pH ta' 5,5 u f'temperatura ta' 37 °C.

         (2)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports


title: Regolament ta’ Implimentazzjoni tal-Kummissjoni (UE) Nru 495/2011 tal- 20 ta’ Mejju 2011 li jemenda r-Regolament (KE) Nru 109/2007 fir-rigward tal-kompożizzjoni tal-addittiv fl-għalf monensin sodiku  Test b’relevanza għaż-ŻEE

text:
               21.5.2011

               MT

               Il-Ġurnal Uffiċjali tal-Unjoni Ewropea

               L 134/6

         REGOLAMENT TA’ IMPLIMENTAZZJONI TAL-KUMMISSJONI (UE) Nru 495/2011
   tal-20 ta’ Mejju 2011
   li jemenda r-Regolament (KE) Nru 109/2007 fir-rigward tal-kompożizzjoni tal-addittiv fl-għalf monensin sodiku
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutrizzjoni tal-annimali (1), u b’mod partikolari l-Artikolu 13(3) tiegħu,
   Billi:

               (1)

               Ir-Regolament (KE) Nru 1831/2003 jipprevedi l-possibbiltà ta’ modifika fl-awtorizzazzjoni ta’ addittiv mal-għalf fuq talba tad-detentur tal-awtorizzazzjoni u fuq opinjoni tal-Awtorità Ewropea dwar is-Sigurtà fl-Ikel (“l-Awtorità”).

               (2)

               L-użu tas-monensin sodiku, li jappartjeni għall-grupp ta’ koċċidijostati u istomonostati, ġie awtorizzat għal 10 snin bħala addittiv tal-għalf għall-użu fit-tiġieġ għat-tismin u d-dundjani permezz tar-Regolament tal-Kummissjoni (KE) Nru 109/2007 (2).

               (3)

               Id-detentur tal-awtorizzazzjoni ppreżenta applikazzjoni għal modifika tal-awtorizzazzjoni tas-monensin sodiku fir-rigward ta’ kompożizzjoni addizzjonali ta’ dak l-addittiv tal-għalf. Ġiet ippreżentata d-dejta relevanti biex issostni din ir-rikjesta.

               (4)

               Fl-opinjoni tagħha tal-1 ta’ Frar 2011 (3) l-awtorità kkonkludiet li l-użu ta’ din il-formulazzjoni l-ġdida tal-addittiv fit-tiġieġ għat-tismin u d-dundjani ma jżidx periklu addizzjonali għas-saħħa tal-annimali, is-saħħa tal-bniedem jew l-ambjent u hu effettiv biex tkun kontrollata l-koċċidjożi. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf ippreżentat mil-Laboratorju ta’ Referenza għall-Addittivi fl-Għalf, imwaqqaf permezz tar-Regolament (KE) Nru 1831/2003.

               (5)

               Il-kundizzjonijiet stipulati fl-Artikolu 5 tar-Regolament (KE) Nru 1831/2003 intlaħqu.

               (6)

               Għaldaqstant, ir-Regolament (KE) Nru 109/2007 għandu jiġi emendat kif xieraq.

               (7)

               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 109/2007 jeħodlu postu l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum minn meta jiġi ppubblikat f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, l-20 ta’ Mejju 2011.

            Għall-Kummissjoni

            Il-President

         José Manuel BARROSO

      (1)  ĠU L 268, 18.10.2003, p. 29.

      (2)  ĠU L 31, 6.2.2007, p. 6.

      (3)  EFSA Journal 2011; 9(2):2009.

      ANNESS

            “ANNESS

                        Numru ta’ identifikazzjoni tal-addittiv

                        L-isem tad-detentur tal-awtorizzazzjoni

                        Addittiv
                        (Isem kummerċjali)

                        Kompożizzjoni, formula kimika, deskrizzjoni, metodu analitiku

                        Speċi jew kategorija ta’ annimal

                        Età massima

                        Kontenut minimu

                        Kontenut massimu

                        Dispożizzjonijiet oħra

                        Tmiem il-perjodu tal-awtorizzazzjoni

                        Limiti massimi ta’ residwi (MRLs) Provviżorji fl-oġġetti tal-ikel rilevanti ta’ oriġini mill-annimali

                        mg ta’ sustanza attiva/kg ta’ għalf sħiħ b’kontenut ta’ ilma ta’ 12 %

                           Koċċidijostati u istomonostati

                        51701

                        Huvepharma NV Belgium

                        Monensin sodiku
                        (Coxidin)

                                       Kompożizzjoni tal-addittiv

                                                Sustanza teknika monensin sodiku ekwivalenti għall-attività ta’ monensin: 25 %

                                                Perlit: 15 % - 20 %

                                                Nuħħala tal-qamħ 55-60 %

                                       Sustanza attiva

                                    C36H61O11Na
                                    Melħ tas-sodju ta’ aċidu polieteru monokarbossiliku prodott minn Streptomyces cinnamonnensis, 28682, LMG S-19095 f’forma ta’ trab.
                                    Kompożizzjoni ta’ fatturi

                                                Monensin A: mhux anqas minn 90 %

                                                Monensin A + B: mhux anqas minn 95 %

                                                Monensin C: 0,2-0,3 %

                                       Metodu analitiku
                                        (1)

                                    Metodu għad-determinazzjoni tas-sustanza attiva: kromotografija likwida ta’ prestazzjoni għolja (HPLC) b’derivatizzazzjoni postkolonnali u ditezzjoni tal-UV (λ = 520 nm)

                        Tiġieġ għat-tismin

                        —

                        100

                        125

                                    1.

                                    Użu pprojbit mill-inqas jum wieħed qabel it-tbiċċir

                                    2.

                                    L-addittiv għandu jiġi inkorporat fl-għalf kompost f’forma ta’ qabel it-taħlita.

                                    3.

                                    Doża massima permessa ta’ monensin sodiku f’għalf komplementari:

                                                —

                                                625 mg/kg għat-tiġieġ għat-tismin;

                                                —

                                                500 mg/kg għad-dundjani.

                                    4.

                                    Il-monensin sodiku ma għandux jitħallat ma’ koċċidijostati oħrajn.

                                    5.

                                    Fl-istruzzjonijiet tal-użu, indika:
                                    ‘Perikoluż għall-ekwini. Dan l-għalf fih jonoforu: evita l-amministrazzjoni simultanja mat-tijamulin u ssorvelja għall-preżenza ta’ reazzjonijiet ta’ ħsara possibbli meta użat flimkien ma’ sustanzi mediċinali oħrajn’.

                                    6.

                                    Ilbes ħwejjeġ protettivi adatti, ingwanti u protezzjoni għall-wiċċ u l-għajnejn. F’każ ta’ ventilazzjoni insuffiċjenti fil-bini, ilbes tagħmir respiratorju adatt.

                        6.2.2017

                        25 μg monensin sodiku/kg ta’ ġilda mxarrba + xaħam
                        8 μg monensin sodiku/kg ta’ fwied, kliewi u muskoli mxarrbin

                        Dundjani

                        16-il ġimgħa

                        60

                        100

                        51701

                        Huvepharma NV Belgium

                        Monensin sodiku
                        (Coxidin)

                                       Kompożizzjoni tal-addittiv

                                                Sustanza teknika monensin sodiku ekwivalenti għall-attività ta’ monensin: 25 %

                                                Perlit: 15 % - 20 %

                                                Karbonat tal-Kalċju: qs. 100 %

                                       Sustanza attiva

                                    C36H61O11Na
                                    Melħ tas-sodju ta’ aċidu polieteru monokarbossiliku prodott minn Streptomyces cinnamonnensis, 28682, LMG S-19095 f’forma ta’ trab.
                                    Kompożizzjoni ta’ fatturi

                                                Monensin A: mhux anqas minn 90 %

                                                Monensin A + B: mhux anqas minn 95 %

                                                Monensin C: 0,2-0,3 %

                                       Metodu analitiku
                                        (1)

                                    Metodu għad-determinazzjoni tas-sustanza attiva: kromotografija likwida ta’ prestazzjoni għolja (HPLC) b’derivatizzazzjoni postkolonnali u ditezzjoni tal-UV-VIS (EN ISO metodu standard 14183:2008)

                        Tiġieġ għat-tismin

                        —

                        100

                        125

                                    1.

                                    Użu pprojbit mill-inqas jum wieħed qabel it-tbiċċir

                                    2.

                                    L-addittiv għandu jiġi inkorporat fl-għalf kompost f’forma ta’ qabel it-taħlita granulata.

                                    3.

                                    Il-monensin sodiku ma għandux jitħallat ma’ koċċidijostati oħrajn.

                                    4.

                                    Fl-istruzzjonijiet tal-użu, indika:
                                    ‘Perikoluż għall-ekwini. Dan l-għalf fih jonoforu: evita l-amministrazzjoni simultanja mat-tijamulin u ssorvelja għall-preżenza ta’ reazzjonijiet ta’ ħsara possibbli meta użat flimkien ma’ sustanzi mediċinali oħrajn.’

                                    5.

                                    Ilbes ħwejjeġ protettivi adatti, ingwanti u protezzjoni għall-wiċċ u l-għajnejn. F’każ ta’ ventilazzjoni insuffiċjenti fil-bini, ilbes tagħmir respiratorju adatt.

                        10.6.2021

                        25 μg monensin sodiku/kg ta’ ġilda mxarrba + xaħam
                        8 μg monensin sodiku/kg ta’ fwied, kliewi u muskoli mxarrbin

                        Dundjani

                        16-il ġimgħa

                        60

                        100

         (1)  Id-dettalji dwar il-metodi analitiċi huma disponibbli fuq is-sit li ġej tal-Laboratorju ta’ Referenza tal-Unjoni Ewropea għall-Addittivi fl-Għalf: http://irmm.jrc.ec.europa.eu/EURLs/EURL_feed_additives/Pages/index.aspx”


title: Regolament ta' Implimentazzjoni tal-Kummissjoni (UE) 2015/1368 tas-6 ta' Awwissu 2015 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward tal-għajnuna lis-settur tal-apikultura

text:
               8.8.2015

               MT

               Il-Ġurnal Uffiċjali tal-Unjoni Ewropea

               L 211/9

         REGOLAMENT TA' IMPLIMENTAZZJONI TAL-KUMMISSJONI (UE) 2015/1368
   tas-6 ta' Awwissu 2015
   li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward tal-għajnuna lis-settur tal-apikultura
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punti (a) u (c) tal-ewwel paragrafu u t-tieni paragrafu tal-Artikolu 57 u l-Artikolu 223(3) tiegħu,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (2), u b'mod partikolari l-punt (b) tal-Artikolu 58(4) tal-ewwel subparagrafu u t-tieni subparagrafu tal-Artikolu 63(5) u l-punt (a) tal-ewwel subparagrafu u t-tieni subparagrafu tal-Artikolu 64(7) tiegħu,
   Billi:

               (1)

               Ir-Regolament (UE) Nru 1308/2013 ħa post ir-Regolament tal-Kunsill (KE) Nru 1234/2007 (3) u jistabbilixxi regoli ġodda dwar l-għajnuna fis-settur tal-apikultura. Jagħti wkoll is-setgħa lill-Kummissjoni li tadotta atti delegati u ta' implimentazzjoni f'dak ir-rigward. Sabiex jiġi żgurat il-funzjonament bla xkiel tal-iskema ta' għajnuna fil-qafas legali l-ġdid, għandhom jiġu adottati ċerti regoli permezz ta' atti bħal dawn. Dawk l-atti għandhom jieħdu post ir-Regolament tal-Kummissjoni (KE) Nru 917/2004 (4). Dak ir-Regolament huwa mħassar mir-Regolament ta' Delega tal-Kummissjoni (UE) 2015/1366 (5).

               (2)

               L-Artikolu 55(1) tar-Regolament (UE) Nru 1308/2013 jistipula li l-Istati Membri jistgħu jfasslu programmi nazzjonali għas-settur tal-apikultura li jkopru perjodu ta' tliet snin (“programmi tal-apikultura”). F'konformità mal-Artikolu 55(3) tar-Regolament (UE) Nru 1308/2013, l-Istati Membri li jagħmlu użu minn din il-possibbiltà għandhom jagħmlu studju dwar l-istruttura tal-produzzjoni u l-kummerċjalizzazzjoni tas-setturi tagħhom tat-trobbija tan-naħal. Huwa meħtieġ li jiġu speċifikati l-elementi li għandu jkun fihom dawk il-programmi u l-istudji.

               (3)

               Il-programmi tal-apikultura proposti mill-Istati Membri għandhom jiġu approvati mill-Kummissjoni. Għaldaqstant, huwa meħtieġ li tiġi stabbilita skadenza għan-notifika tal-programmi mill-Istati Membri u proċedura għall-approvazzjoni tal-programmi mill-Kummissjoni.

               (4)

               Billi s-settur tal-apikultura jinvolvi numru kbir ta' produtturi żgħar, ladarba jiġu approvati l-programmi tal-apikultura għandhom ikunu aċċessibbli faċilment għall-pubbliku mill-Istati Membri u l-Kummissjoni.

               (5)

               Sabiex ikun hemm flessibbiltà fl-implimentazzjoni tal-programmi tal-apikultura u sabiex jiġi limitat il-piż amministrattiv, l-Istati Membri għandhom ikunu jistgħu jemendaw il-miżuri inklużi fihom matul l-implimentazzjoni ta' dawk il-programmi, sakemm il-limitu massimu totali ta' nefqa annwali pjanata ma jinqabiżx u l-kontribuzzjoni tal-Unjoni għall-finanzjament tal-programmi tibqa' ekwivalenti ta' 50 % tan-nefqa mġarrba mill-Istati Membri. Madankollu, huwa xieraq li jiġu stabbiliti regoli proċedurali għal emendi sinifikanti fi programm.

               (6)

               L-Istati Membri għandhom jimmonitorjaw l-implimentazzjoni tal-programmi tal-apikultura. Il-proċedura applikata mill-Istati Membri għal verifiki ta' monitoraġġ għandhom ikunu konformi mal-prinċipji ġenerali stabbiliti fl-Artikolu 59 tar-Regolament (UE) Nru 1306/2013. Din il-proċedura għandha tiġi notifikata lill-Kummissjoni mill-Istati Membri flimkien mal-programmi.

               (7)

               Sabiex jivverifikaw li ġew sodisfatti l-kundizzjonijiet għall-għoti ta' finanzjament mill-Unjoni, l-Istati Membri għandhom iwettqu verifiki amministrattivi u fuq il-post. Għall-verifiki fuq il-post, l-Istati Membri għandhom jiżguraw li jkun hemm verifiki minn tal-anqas 5 % tal-applikanti għall-għajnuna. L-Istati Membri għandhom jieħdu l-kampjun ta' applikanti ċċekkjati mill-popolazzjoni kollha tal-applikanti, inkluża parti aleatorja sabiex tinkiseb rata ta' żbalji rappreżentattiva u parti bbażata fuq ir-riskju, li għandha jkollha fil-mira tagħha l-oqsma fejn ir-riskju ta' żball huwa l-ogħla.

               (8)

               Skont ir-regoli ġenerali dwar il-protezzjoni tal-interessi finanzjarji tal-Unjoni stabbiliti fl-Artikoli 54, 58 u 63 tar-Regolament (UE) Nru 1306/2013, l-Istati Membri għandhom jistabbilixxu sistema adatta ta' korrezzjonijiet u penali għall-irregolaritajiet li tippermetti l-irkupru ta' kwalunkwe ammont imħallas dovut flimkien mal-interess ikkalkulat f'konformità mar-Regolament ta' Implimentazzjoni tal-Kummissjoni (UE) Nru 908/2014 (6). Din il-proċedura għandha tiġi notifikata lill-Kummissjoni mill-Istati Membri flimkien mal-programmi.

               (9)

               Is-Sena tal-Apikultura għandha tkopri perjodu ta' żmien li jippermetti lill-Istati Membri jwettqu l-verifiki relatati mal-miżuri tal-apikultura.

               (10)

               Sabiex tevalwa l-impatt tal-programmi tal-apikultura filwaqt li titqies il-ħtieġa li jiġi limitat il-piż amministrattiv fuq l-Istati Membri u s-settur tal-apikultura, jeħtieġ li l-Istati Membri jressqu lill-Kummissjoni rapport annwali ta' implimentazzjoni li jipprovdi s-sommarju tal-infiq u r-riżultati miksuba bl-użu tal-indikaturi tal-prestazzjoni għal kull miżura tal-programm.

               (11)

               Għandha tiġi żgurata l-konsistenza bejn il-miżuri inklużi fi programmi tal-apikultura u programmi ta' żvilupp rurali skont ir-Regolament (UE) Nru 1305/2013 tal-Parlament Ewropew u tal-Kunsill (7) matul l-implimentazzjoni tal-programmi tal-apikultura. Għal dan il-għan, fil-programmi tal-apikultura tagħhom l-Istati Membri għandhom jiddeskrivu l-kriterji li huma jkunu stabbilew biex jevitaw il-finanzjament doppju tal-programmi tal-apikultura bħala parti mill-għajnuna fil-qasam tal-apikultura, abbażi tal-Artikolu 55 tar-Regolament (UE) Nru 1308/2013, u tal-appoġġ għall-iżvilupp rurali skont ir-Regolament (UE) Nru 1305/2013.

               (12)

               Il-miżuri stipulati f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   KAPITOLU 1

      DISPOŻIZZJONIJIET INTRODUTTORJI

   Artikolu 1
   Suġġett
   Dan ir-Regolament jistabbilixxi r-regoli ta' implimentazzjoni li jirregolaw l-għajnuna tal-Unjoni għall-programmi nazzjonali għas-settur tal-apikultura kif imsemmi fl-Artikolu 55 tar-Regolament (UE) Nru 1308/2013 (“programmi tal-apikultura”).
   Artikolu 2
   Is-Sena tal-Apikoltura
   Għall-finijiet tal-programmi tal-apikultura, “is-Sena tal-Apikoltura” għandha tfisser il-perjodu ta' 12-il xahar konsekuttiv mill-1 ta' Awwissu sal-31 ta' Lulju.
   KAPITOLU 2

      PROGRAMMI TAL-APIKOLTURA

   Artikolu 3
   Notifika tal-programmi tal-apikultura
   Kull Stat Membru għandu jinnotifika lill-Kummissjoni dwar il-proposta tiegħu għal programm tal-apikultura uniku għat-territorju kollu tiegħu sa mhux aktar tard mill-15 ta' Marzu li jiġi qabel tibda l-ewwel Sena tal-Apikultura tal-programm.
   Artikolu 4
   Kontenut tal-programmi tal-apikultura
   Il-programmi tal-apikultura għandhom jinkludu l-elementi elenkati fl-Anness.
   Artikolu 5
   Approvazzjoni tal-programmi tal-apikultura
   1.   Il-programmi tal-apikultura għandhom jiġu approvati mill-Kummissjoni skont il-punt (c) tal-ewwel paragrafu tal-Artikolu 57 tar-Regolament (UE) Nru 1308/2013, sa mhux aktar tard mill-15 ta' Ġunju li jiġi qabel il-bidu tal-ewwel Sena tal-Apikultura tal-programm tal-apikultura kkonċernat.
   2.   Il-programmi tal-apikultura approvati għandhom jitqiegħdu għad-dispożizzjoni tal-pubbliku mill-Kummissjoni fuq is-sit tagħha.
   Artikolu 6
   Emendi għall-programmi tal-apikultura
   1.   Mingħajr preġudizzju għall-paragrafu 2, l-Istati Membri jistgħu jemendaw il-miżuri inklużi fil-programmi tal-apikultura tagħhom matul is-sena tal-apikultura, pereżempju billi jintroduċu jew jirtiraw miżuri jew tipi ta' azzjonijiet, billi jintroduċu bidliet fid-deskrizzjoni tal-miżuri jew bidliet fil-kundizzjonijiet tal-eliġibbiltà jew billi jittrasferixxu fondi bejn il-miżuri tal-programm, sakemm dawk il-miżuri jibqgħu jikkonformaw mal-Artikolu 55(4) tar-Regolament (UE) Nru 1308/2013.
   Il-limiti finanzjarji għal kull miżura jistgħu jiġu emendati, sakemm il-limitu massimu totali tal-previżjonijiet tal-ispejjeż annwali ma jinqabiżx u l-kontribuzzjoni tal-Unjoni għall-programmi tal-apikultura jibqa' ekwivalenti ta' 50 % tal-infiq magħmul mill-Istati Membri għal dawk il-programmi kif approvati.
   2.   Talbiet għal emendi għall-programmi tal-apikultura li jinvolvi l-introduzzjoni ta' miżura ġdida jew l-irtirar ta' miżura għandu jiġi nnotifikati lill-Kummissjoni mill-Istati Membri u approvati mill-Kummissjoni qabel ma jiġu implimentati.
   3.   It-talbiet imsemmija fil-paragrafu 2 għandhom jiġu approvati mill-Kummissjoni skont il-proċedura li ġejja:

               (a)

               l-organizzazzjonijiet rappreżentattivi li kkollaboraw mal-Istati Membru fit-tħejjija tal-programmi tal-apikoltura jiġu kkonsultati;

               (b)

               l-emenda għandha titqies bħala approvata jekk il-Kummissjoni ma tkunx għamlet osservazzjonijiet dwar it-talba wara perijodu ta' 21 jum tax-xogħol minn meta tasal it-talba. Jekk il-Kummissjoni tkun għamlet osservazzjonijiet, l-emenda għandha titqies bħala approvata malli l-Istat Membru jkun infurmat mill-Kummissjoni li l-osservazzjonijiet tiegħu ġew indirizzati b'mod sħiħ.

         KAPITOLU 3

      KONTRIBUZZJONI TAL-UNJONI

   Artikolu 7
   Eliġibbiltà ta' infiq u ħlasijiet
   Hija biss in-nefqa magħmula fl-implimentazzjoni tal-miżuri inklużi fil-programm tal-apikultura tal-Istat Membru li għandha tkun eliġibbli għal kontribuzzjoni tal-Unjoni.
   Il-pagamenti, mill-Istati Membri lill-benefiċjarji, b'rabta ma' miżuri implimentati matul kull Sena tal-Apikultura għandhom isiru fi żmien il-perjodu ta' 12-il xahar li jibda fis-16 ta' Ottubru ta' dik is-Sena tal-Apikultura u jintemm fil-15 ta' Ottubru tas-sena ta' wara.
   KAPITOLU 4

      MONITORAĠĠ U VERIFIKI

   Artikolu 8
   Verifiki
   1.   L-Istati Membri għandhom iwettqu verifiki biex jaraw li l-kundizzjonijiet għall-għoti tal-finanzjament tal-Unjoni jintlaħqu. Dawk il-verifiki għandhom jikkonsistu kemm f'verifiki amministrattivi kif ukoll dawk fuq il-post u jsegwu l-prinċipji ġenerali stabbiliti fl-Artikolu 59 tar-Regolament (UE) Nru 1306/2013.
   2.   Fejn jidħlu l-verifiki fuq il-post, l-Istati Membri għandhom jeħtieġu verifika ta' dawn li ġejjin:

               (a)

               l-implimentazzjoni korretta tal-miżuri inklużi fil-programmi tal-apikultura, b'mod partikolari l-miżuri ta' investiment u tas-servizzi;

               (b)

               in-nefqa mġarrba realment hija minn tal-anqas ekwivalenti għall-appoġġ finanzjarju mitlub,

               (c)

               fejn rilevanti, l-għadd ta' duqqajs dikjarat huwa konsistenti mal-għadd ta' duqqajs misjub li jinżammu mill-applikant meta titqies id-dejta addizzjonali mogħtija minn dawk li jrabbu n-naħal dwar attività matul is-Sena tal-Apikultura kkonċernata.

         3.   L-Istati Membri għandhom jiżguraw li minn tal-anqas 5 % tal-applikanti għall-għajnuna fi ħdan il-qafas tal-programmi ta' apikultura tagħhom isirulhom verifiki fuq il-post.
   Il-kampjuni għall-verifika għandhom jittieħdu mill-popolazzjoni kollha tal-applikanti u għandhom jinkludu:

               (a)

               għadd ta' applikanti magħżula b'mod aleatorju sabiex tinkiseb rata ta' żball rappreżentattiva;

               (b)

               għadd ta' applikanti magħżula abbażi ta' analiżi tar-riskju bbażata fuq il-kriterji li ġejjin:

                           (i)

                           l-ammont ta' finanzjament allokat lill-benefiċjarji;

                           (ii)

                           in-natura tal-azzjonijiet iffinanzjati taħt il-miżuri tal-apikultura;

                           (iii)

                           il-konklużjonijiet ta' verifiki fuq il-post preċedenti;

                           (iv)

                           kriterji oħra li għandhom jiġu ddefiniti mill-Istati Membri.

         Artikolu 9
   Pagamenti mhux dovuti u penali
   1.   L-interess miżjud mal-ammont ta' pagamenti mhux dovuti rkuprati f'konformità mal-Artikolu 54(1), 58(1)(e) jew 63(3) tar-Regolament (UE) Nru 1306/2013 għandu jiġi kkalkulat f'konformità mal-Artikolu 27 tar-Regolament ta' Implimentazzjoni (UE) Nru 908/2014.
   2.   F'każ ta' frodi jew ta' negliġenza serja li huma responsabbli għaliha, il-benefiċjarji għandhom, apparti milli jroddu lura l-pagamenti mhux dovuti u l-interessi tagħhom f'konformità mal-Artikolu 63(3) tar-Regolament (UE) Nru 1306/2013, iħallsu ammont daqs id-differenza bejn l-ammont imħallas inizjalment u l-ammont li huma intitolati għalih.
   KAPITOLU 5

      REGOLI DWAR IN-NOTIFIKI U L-PUBBLIKAZZJONI

   Artikolu 10
   Rapport annwali ta' implimentazzjoni
   1.   Sal-15 ta' Marzu ta' kull sena mill-2018, l-Istati Membri parteċipanti għandhom jinnotifikaw lill-Kummissjoni rapport annwali ta' implimentazzjoni dwar l-applikazzjoni tal-programm ta' apikultura tagħhom matul is-Sena tal-Apikultura preċedenti.
   2.   Ir-rapport ta' implimentazzjoni annwali għandu jinkludi l-elementi li ġejjin:

               (a)

               sommarju tal-ispiża mġarrba f'euro matul is-Sena tal-Apikultura, miġbura skont il-miżura;

               (b)

               ir-riżultati abbażi tal-indikaturi tal-prestazzjoni magħżula għal kull miżura implimentata.

         Artikolu 11
   Data tan-notifika tal-għadd ta' duqqajs
   In-notifika msemmija fl-Artikolu 3 tar-Regolament ta' Delega (UE) 2015/1366 għandha ssir sal-15 ta' Marzu ta' kull sena mill-2017.
   Artikolu 12
   Regoli dwar in-notifiki
   In-notifiki msemmija fl-Artikoli 3, 6, 10 u 11 ta' dan ir-Regolament għandhom isiru f'konformità mar-Regolament tal-Kummissjoni (KE) Nru 792/2009 (8).
   Artikolu 13
   Pubblikazzjoni tad-dejta aggregata
   Il-Kummissjoni għandha tagħmel disponibbli pubblikament fuq is-sit tagħha d-dejta aggregata dwar dan li ġej:

               (a)

               l-għadd ta' duqqajs notifikat f'konformità mal-Artikolu 11;

               (b)

               l-għadd ta' duqqajs notifikat f'konformità mal-Artikolu 10;

               (c)

               l-istudju dwar l-istruttura tal-produzzjoni u l-kummerċjalizzazzjoni fis-settur tat-trobbija tan-naħal, kif imsemmi fil-punt (3) tal-Anness, inkluż fil-programm tal-apikultura notifikat skont l-Artikolu 3.

         KAPITOLU 6

      DISPOŻIZZJONI FINALI

   Artikolu 14
   Dħul fis-seħħ
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Awwissu 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 347, 20.12.2013, p. 671.

      (2)  ĠU L 347, 20.12.2013, p. 549.

      (3)  Ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Regolament dwar OKS Unika) (ĠU L 299, 16.11.2007, p. 1).

      (4)  Ir-Regolament tal-Kummissjoni (KE) Nru 917/2004 tad-29 ta' April 2004 dwar ir-regoli dettaljati għall-implementazzjoni tar-Regolament tal-Kunsill (KE) Nru 797/2004 rigward il-miżuri għat-titjib tal-kondizzjonijiet ġenerali għall-produzzjoni u l-marketing ta' prodotti tal-apikoltura (ĠU L 163, 30.4.2004, p. 83).

      (5)  Ir-Regolament ta' Delega tal-Kummissjoni (UE) 2015/1366 tal-11 ta' Mejju 2015 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill rigward l-għajnuna lis-settur tal-apikultura (ara l-paġna 3 ta' dan il-Ġurnal Uffiċjali).

      (6)  Ir-Regolament ta' Implimentazzjoni tal-Kummissjoni (UE) Nru 908/2014 tas-6 ta' Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta' kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).

      (7)  Ir-Regolament (UE) Nru 1305/2013 tal-Parlament Ewropew u tal-Kunsill ta' 17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).

      (8)  Ir-Regolament tal-Kummissjoni (KE) Nru 792/2009 tal-31 ta' Awwissu 2009 li jistipula regoli dettaljati għan-notifiki tal-Istati Membri lill-Kummissjoni dwar informazzjoni u dokumenti fl-implimentazzjoni tal-organizzazzjoni komuni tas-swieq, l-iskema tal-pagamenti diretti, il-promozzjoni tal-prodotti agrikoli u s-sistemi applikabbli għar-reġjuni l-aktar imbiegħda u l-gżejjer iż-żgħar tal-Eġew (ĠU L 228, 1.9.2009, p. 3).

      ANNESS
      Il-programmi tal-apikultura għandhom jinkludu tal-anqas l-elementi li ġejjin:

                  (1)

                  evalwazzjoni tar-riżultati miksuba sal-lum matul l-implimentazzjoni tal-programm tal-apikultura preċedenti, jekk kien hemm tali programm fis-seħħ. Mill-programmi tal-apikultura ta' bejn l-2020 u l-2022, dik l-evalwazzjoni għandha tkun ibbażata fuq l-aħħar żewġ rapporti annwali dwar l-implimentazzjoni tal-programm preċedenti kif imsemmi fl-Artikolu 10;

                  (2)

                  deskrizzjoni tal-metodu użat biex jiġi determinat l-għadd ta' duqqajs f'konformità mal-Artikolu 2 tar-Regolament ta' Delega (UE) 2015/1366;

                  (3)

                  studju mwettqa mill-Istat Membru dwar l-istruttura tal-produzzjoni u l-kummerċjalizzazzjoni fis-settur tat-trobbija tan-naħal fit-territorju tiegħu. L-istudju għandu jipprovdi mill-inqas l-informazzjoni li ġejja, li tkopri l-aħħar sentejn kalendarji ta' qabel in-notifika tal-programm tal-apikultura għall-approvazzjoni;

                              (i)

                              l-għadd ta' dawk li jrabbu n-naħal;

                              (ii)

                              l-għadd ta' dawk li jrabbu n-naħal li jġestu aktar minn 150 duqqajsa;

                              (iii)

                              l-għadd totali ta' duqqajs ġestiti minn dawk li jrabbu n-naħal li għandhom aktar minn 150 duqqajsa;

                              (iv)

                              l-għadd ta' dawk li jrabbu n-naħal organizzati f'assoċjazzjonijiet ta' dawk li jrabbu n-naħal;

                              (v)

                              il-produzzjoni nazzjonali annwali ta' għasel f'kg fl-aħħar sentejn kalendarji ta' qabel in-notifika tal-programm tal-apikultura għall-approvazzjoni;

                              (vi)

                              il-firxa ta' prezzijiet għal għasel multiflorali fis-sit ta' produzzjoni;

                              (vii)

                              il-firxa ta' prezzijiet għal għasel multiflorali bl-ingrossa mingħand il-grossista;

                              (viii)

                              ir-rendiment medju stmat f'kg ta' għasel għal kull duqqajsa u għal kull sena;

                              (ix)

                              il-kost tal-produzzju medju stmat (fiss u varjabbli) għal kull kg ta' għasel prodott;

                              (x)

                              l-għadd ta' duqqajs determinat fl-aħħar sentejn kalendarji ta' qabel in-notifika tal-programm tal-apikultura għall-approvazzjoni għal dawk l-Istati Membri li ma kellhomx programm bħal dan fis-seħħ għat-tliet snin preċedenti;

                  (4)

                  evalwazzjoni tal-ħtiġijiet tas-settur tal-apikultura fl-Istat Membru, abbażi, minn tal-anqas, tal-evalwazzjoni tar-riżultati tal-programm tal-apikultura preċedenti jekk ikun hemm waħda, studju dwar l-istruttura tal-produzzjoni u l-kummerċjalizzazzjoni fis-settur tat-trobbija tan-naħal, u r-riżultati ta' kooperazzjoni ma' organizzazzjonijiet rappreżentattivi fil-qasam tat-trobbija tan-naħal;

                  (5)

                  deskrizzjoni tal-għanijiet tal-programm tal-apikoltura u r-rabta bejn dawn l-għanijiet u miżuri tal-apikultura magħżula fil-lista fl-Artikolu 55(4) tar-Regolament (UE) Nru 1308/2013;

                  (6)

                  deskrizzjoni dettaljata tal-azzjonijiet li se jitwettqu taħt il-miżuri tal-apikultura magħżula fil-lista fl-Artikolu 55(4) tar-Regolament (UE) Nru 1308/2013, inklużi l-ispejjeż stmati u l-pjan ta' finanzjament imqassma skont is-sena u skont il-miżura;

                  (7)

                  il-kriterji stabbiliti mill-Istati Membri biex jiżguraw li ma jkunx hemm finanzjament doppju ta' programmi tal-apikultura skont l-Artikolu 5 tar-Regolament Delegat tal-Kummissjoni (UE) 2015/1366;

                  (8)

                  l-indikaturi tal-prestazzjoni użati għal kull miżura tal-apikultura magħżula. L-Istati Membri għandhom jagħżlu minn tal-anqas indikatur ta' prestazzjoni rilevanti wieħed għal kull miżura;

                  (9)

                  l-arranġamenti għall-implimentazzjoni tal-programm tal-apikultura, inklużi:

                              (i)

                              il-ħatra mill-Istati Membri ta' punt ta' kuntatt responsabbli għall-ġestjoni tal-programmi tal-apikultura;

                              (ii)

                              deskrizzjoni tal-proċedura għal verifiki ta' monitoraġġ;

                              (iii)

                              deskrizzjoni tal-azzjonijiet li jridu jittieħdu f'każ ta' ħlasijiet mhux dovuti lill-benefiċjarji, inklużi l-pieni;

                              (iv)

                              id-dispożizzjonijiet biex jiġi żgurat li l-programm approvat huwa pubbliċizzat fl-Istat Membru;

                              (v)

                              l-azzjonijiet meħuda biex jikkooperaw ma' organizzazzjonijiet rappreżentattivi fil-qasam tat-trobbija tan-naħal;

                              (vi)

                              deskrizzjoni tal-metodu użat sabiex jiġu evalwati r-riżultati tal-miżuri tal-programm tal-apikutura għas-settur tal-apikultura tal-Istat Membru kkonċernat.


title: Regolament ta’ Implimentazzjoni tal-Kummissjoni (UE) Nru 1420/2013 tas- 17 ta’ Diċembru 2013 li jħassar ir-Regolamenti (KE) Nru 347/96, (KE) Nru 1924/2000, (KE) Nru 1925/2000, (KE) Nru 2508/2000, (KE) Nru 2509/2000, (KE) Nru 2813/2000, (KE) Nru 2814/2000, (KE) Nru 150/2001, (KE) Nru 939/2001, (KE) Nru 1813/2001, (KE) Nru 2065/2001, (KE) Nru 2183/2001, (KE) Nru 2318/2001, (KE) Nru 2493/2001, (KE) Nru 2306/2002, (KE) Nru 802/2006, (KE) Nru 2003/2006, (KE) Nru 696/2008 u (KE) Nru 248/2009 wara l-adozzjoni tar-Regolament (UE) Nru 1379/2013 tal-Parlament Ewropew u tal-Kunsill dwar l-organizzazzjoni komuni tas-swieq fil-prodotti tas-sajd u tal-akkwakultura

text:
               28.12.2013

               MT

               Il-Ġurnal Uffiċjali tal-Unjoni Ewropea

               L 353/48

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1420/2013
   tas-17 ta’ Diċembru 2013
   li jħassar ir-Regolamenti (KE) Nru 347/96, (KE) Nru 1924/2000, (KE) Nru 1925/2000, (KE) Nru 2508/2000, (KE) Nru 2509/2000, (KE) Nru 2813/2000, (KE) Nru 2814/2000, (KE) Nru 150/2001, (KE) Nru 939/2001, (KE) Nru 1813/2001, (KE) Nru 2065/2001, (KE) Nru 2183/2001, (KE) Nru 2318/2001, (KE) Nru 2493/2001, (KE) Nru 2306/2002, (KE) Nru 802/2006, (KE) Nru 2003/2006, (KE) Nru 696/2008 u (KE) Nru 248/2009 wara l-adozzjoni tar-Regolament (UE) Nru 1379/2013 tal-Parlament Ewropew u tal-Kunsill dwar l-organizzazzjoni komuni tas-swieq fil-prodotti tas-sajd u tal-akkwakultura
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura (1), u b’mod partikolari l-Artikoli 4(4), 5(4), 6(7), 7(10), 9(5), 10(4), 12(5), 13(7), 17(5), 21(8), 23(5), 24(8), 25(6), 26(3), 27(6), 29(5), 34(2) u 35(3) tiegħu,
   Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agromonetarji għall-euro (2), u b’mod partikolari l-Artikolu 3(2) tiegħu,
   Billi:

               (1)

               Ir-Regolament (UE) Nru 1379/2013 tal-Parlament Ewropew u tal-Kunsill (3) jieħu post ir-Regolament (KE) Nru 104/2000 b’effett mill-1 ta’ Jannar 2014, bl-eċċezzjoni tal-Artikolu 4 tar-Regolament (KE) Nru 104/2000 li japplika sat-12 ta’ Diċembru 2014.

               (2)

               Ir-Regolament (UE) Nru 1379/2013 biddel b’mod sinifikanti d-dispożizzjonijiet dwar l-informazzjoni għall-konsumaturi, l-għarfien tal-organizzazzjonijiet tal-produtturi, l-estensjoni tar-regoli, l-ippjanar tal-produzzjoni u tal-kummerċjalizzazzjoni, l-għarfien tal-organizzazzjonijiet interprofessjonali, il-prezzijiet, l-intervent, in-notifiki u l-finanzjament.

               (3)

               Għaldaqstant huwa xieraq li jitħassru r-Regolamenti ta’ implimentazzjoni li ġejjin:

                           —

                           ir-Regolament tal-Kummissjoni (KE) Nru 347/96 tas-27 ta’ Frar 1996 li jistabbilixxi sistema ta’ rappurtar malajr tar-rilaxx ta’ salamun għal ċirkolazzjoni libera fil-Komunità Ewropea (4),

                           —

                           ir-Regolament tal-Kummissjoni (KE) Nru 1924/2000 tal-11 ta’ Settembru 2000 li jipprovdi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta’ għarfien speċifiku ta’ organizzazzjonijiet ta’ produtturi fis-settur tas-sajd sabiex titjieb il-kwalità tal-prodotti tagħhom (5),

                           —

                           ir-Regolament tal-Kummissjoni (KE) Nru 1925/2000 tal-11 ta’ Settembru 2000 li jistabbilixxi l-okkażjonijiet tal-ħidma sabiex jiġu applikati r-rati tal-kambju meta jiġu kkalkolati ċerti ammonti pprovduti bil-mekkaniżmi tar-Regolament tal-Kunsill (KE) Nru 104/2000 dwar l-organizzazzjoni komuni tas-suq tal-prodotti tas-sajd u tal-akkwakultura (6),

                           —

                           ir-Regolament tal-Kummissjoni (KE) Nru 2508/2000 tal-15 ta’ Novembru 2000 li jippreskrivi regoli ddettaljati sabiex jiġi applikat ir-Regolament tal-Kunsill (KE) Nru 104/2000 rigward il-programmi ta’ ħidma fis-settur tas-sajd (7),

                           —

                           ir-Regolament tal-Kummissjoni (KE) Nru 2509/2000 tal-15 ta’ Novembru 2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta’ kumpens finanzjarju għall-irtirar ta’ ċerti prodotti tas-sajd (8),

                           —

                           ir-Regolament tal-Kummissjoni (KE) Nru 2813/2000 tal-21 ta’ Diċembru 2000 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti tal-għajnuna għall-ħażna privata ta’ xi prodotti tas-sajd (9),

                           —

                           ir-Regolament tal-Kummissjoni (KE) Nru 2814/2000 tal-21 ta’ Diċembru 2000 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta’ għajnuna li tinġieb ‘il quddiem ta’ ċerti prodotti tas-sajd (10),

                           —

                           ir-Regolament tal-Kummissjoni (KE) Nru 150/2001 tal-25 ta’ Jannar 2001 li jistabbilixxi regoli dettaljati biex jiġi applikat ir-Regolament tal-Kunsill (KE) Nru 104/2000 rigward il-pieni li għandhom jiġu imposti fuq organizzazzjonijiet tal-produtturi fis-settur mis-sajd għal irregolarità fil-mekkaniżmi tal-intervent u li jemenda r-Regolament (KE) Nru 142/98 (11),

                           —

                           ir-Regolament tal-Kummissjoni (KE) Nru 939/2001 tal-14 ta’ Mejju 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward l-għoti ta’ għajnuna b’rata fissa għal ċerti prodotti tas-sajd (12),

                           —

                           ir-Regolament tal-Kummissjoni (KE) Nru 1813/2001 tal-14 ta’ Settembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward il-kondizzjonijiet għall-għoti u l-irtirar tal-għarfien ta’ organizzazzjonijiet interprofessjonali (13),

                           —

                           ir-Regolament tal-Kummissjoni (KE) Nru 2065/2001 tat-22 ta’ Ottubru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward it-tagħrif lill-konsumatur dwar prodotti tas-sajd u akkwakultura (14),

                           —

                           ir-Regolament tal-Kummissjoni (KE) Nru 2183/2001 tad-9 ta’ Novembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 fir-rigward tal-għoti ta’ ħlas kompensatorju għal tonn għall-industrija tal-ipproċessar (15),

                           —

                           ir-Regolament tal-Kummissjoni (KE) Nru 2318/2001 tad-29 ta’ Novembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 fir-rigward tal-għarfien tal-organizzazzjonijiet tal-produtturi fis-settur tas-sajd u l-akkwakultura (16),

                           —

                           ir-Regolament tal-Kummissjoni (KE) Nru 2493/2001 tad-19 ta’ Diċembru 2001 dwar l-eliminazzjoni ta’ ċerti prodotti tas-sajd li jkunu ġew irtirati mis-suq (17),

                           —

                           ir-Regolament tal-Kummissjoni (KE) Nru 2306/2002 tal-20 ta’ Diċembru 2002 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 104/2000 dwar in-notifikazzjoni tal-prezzijiet tal-prodotti impurtati tas-sajd (18),

                           —

                           ir-Regolament tal-Kummissjoni (KE) Nru 802/2006 tat-30 ta’ Mejju 2006 li jiffissal-fatturi ta’ konverżjoni applikabbli għall-ħut tal-ispeċi Thunnus u Euthynnus
                               (19),

                           —

                           ir-Regolament tal-Kummissjoni (KE) Nru 2003/2006 tal-21 ta’ Diċembru 2006 li jistabbilixxi regoli dettaljati għall-finanzjament mill-Fond Agrikolu Ewropew ta’ Garanzija (FAEG) tan-nefqa marbuta mal-organizzazzjoni komuni tas-swieq fil-prodotti tas-sajd u l-akkwakultura (20),

                           —

                           ir-Regolament tal-Kummissjoni (KE) Nru 696/2008 tas-23 ta’ Lulju 2008 li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 104/2000 dwar l-estensjoni għal min mhux membru ta’ ċerti regoli adottati mill-organizzazzjonijiet tal-produtturi fis-settur tas-sajd (21),

                           —

                           ir-Regolament tal-Kummissjoni (KE) Nru 248/2009 tad-19 ta’ Marzu 2009 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 fejn jirrigwarda n-notifiki li jikkonċernaw l-għarfien tal-organizzazzjonijiet tal-produtturi, l-iffissar tal-prezzijiet u l-intervent fi ħdan l-iskop tal-organizzazzjoni komuni tas-suq tal-prodotti tas-sajd u tal-akkwakultura (22).

               (4)

               Minħabba li d-dispożizzjonijiet tar-Regolament (UE) Nru 1379/2013 dwar l-għarfien tal-organizzazzjonijiet tal-produtturi, l-estensjoni tar-regoli, l-ippjanar tal-produzzjoni u tal-kummerċjalizzazzjoni, l-għarfien tal-organizzazzjonijiet interprofessjonali, il-prezzijiet, l-intervent u n-notifiki japplikaw mill-1 ta’ Jannar 2014, ir-Regolamenti (KE) Nru 347/96, (KE) Nru 1924/2000, (KE) Nru 1925/2000, (KE) Nru 2508/2000, (KE) Nru 2509/2000, (KE) Nru 2813/2000, (KE) Nru 2814/2000, (KE) Nru 150/2001, (KE) Nru 939/2001, (KE) Nru 1813/2001, (KE) Nru 2183/2001, (KE) Nru 2318/2001, (KE) Nru 2493/2001, (KE) Nru 2306/2002, (KE) Nru 802/2006, (KE) Nru 2003/2006, (KE) Nru 696/2008 u (KE) Nru 248/2009 għandhom jitħassru b’effett mill-1 ta’ Jannar 2014. Minħabba li d-dispożizzjonijiet tar-Regolament (UE) Nru 1379/2013 dwar l-informazzjoni għall-konsumaturi japplikaw mit-13 ta’ Diċembru 2014, ir-Regolament (KE) Nru 2065/2001 għandu jitħassar b’effett mit-13 ta’ Diċembru 2014.

               (5)

               Il-miżuri stipulati f’dan ir-Regolament huma skont l-opinjoni tal-Kumitat ta’ Eżaminazzjoni tal-prodotti tas-sajd u tal-akkwakultura,

         ADOTTAT DAN IR-REGOLAMENT:
   Artikolu 1
   Tħassir
   1.   Ir-Regolamenti (KE) Nru 347/96, (KE) Nru 1924/2000, (KE) Nru 1925/2000, (KE) Nru 2508/2000, (KE) Nru 2509/2000, (KE) Nru 2813/2000, (KE) Nru 2814/2000, (KE) Nru 150/2001, (KE) Nru 939/2001, (KE) Nru 1813/2001, (KE) Nru 2183/2001, (KE) Nru 2318/2001, (KE) Nru 2493/2001, (KE) Nru 2306/2002, (KE) Nru 802/2006, (KE) Nru 2003/2006, (KE) Nru 696/2008 u (KE) Nru 248/2009 għandhom jitħassru b’effett mill-1 ta’ Jannar 2014.
   2.   Ir-Regolament (KE) Nru 2065/2001 għandu jitħassar b’effett mit-13 ta’ Diċembru 2014.
   3.   Id-dispożizzjonijiet tar-Regolamenti mħassra gћandhom jibqgħu japplikaw gћall-ispejjeż imġarrba skont ir-Regolament (KE) Nru 104/2000.
   Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Diċembru 2013.

            Għall-Kummissjoni

            Il-President

         José Manuel BARROSO

      (1)  ĠU L 17, 21.1.2000, p. 22.

      (2)  ĠU L 349, 24.12.1998, p. 1.

      (3)  Ir-Regolament (UE) Nru 1379/2013 tal-Parlament Ewropew u tal-Kunsill tal-11 ta’ Diċembru 2013 dwar l-organizzazzjoni komuni tas-swieq tal-prodotti tas-sajd u tal-akkwakultura (Ara paġna 1 ta’ dan il-Ġurnal Uffiċjali).

      (4)  ĠU L 49, 28.2.1996, p. 7.

      (5)  ĠU L 230, 12.9.2000, p. 5.

      (6)  ĠU L 230, 12.9.2000, p. 7.

      (7)  ĠU L 289, 16.11.2000, p. 8.

      (8)  ĠU L 289, 16.11.2000, p. 11.

      (9)  ĠU L 326, 22.12.2000, p. 30.

      (10)  ĠU L 326, 22.12.2000, p. 34.

      (11)  ĠU L 24, 26.1.2001, p. 10.

      (12)  ĠU L 132, 15.5.2001, p. 10.

      (13)  ĠU L 246, 15.9.2001, p. 7.

      (14)  ĠU L 278, 23.10.2001, p. 6.

      (15)  ĠU L 293, 10.11.2001, p. 11.

      (16)  ĠU L 313, 30.11.2001, p. 9.

      (17)  ĠU L 337, 20.12.2001, p. 20.

      (18)  ĠU L 348, 21.12.2002, p. 94.

      (19)  ĠU L 144, 31.5.2006, p. 15.

      (20)  ĠU L 379, 28.12.2006, p. 49.

      (21)  ĠU L 195, 24.7.2008, p. 6.

      (22)  ĠU L 79, 25.3.2009, p. 7.